Sekolah Kebangsaan Kampung Titingan

Sekolah Kebangsaan Kampung Titingan atau SK Kg. Titingan merupakan salah satu sekolah rendah yang terdapat di Tawau, Sabah. Nama sekolah ini di ambil sempena nama kampung yang terletak berhampiran dengan sekolah ini iaitu Kampung Titingan.

Sejarah
Sekolah Kebangsaan Kg.Titingan, Tawau diwujudkan pada 3 Disember 1990 dan menumpang di SJK (C). Yuk Chin kerana sekolah diwujudkan tanpa bangunan sendiri. Sebelum dikenali sebagai Sekolah Kebangsaan Kg.Titingan, murid-muridnya memulakan sesi persekolahan 1989-1990, di bawah pentadbiran Sekolah Kebangsaan Bandar II yang pada masa itu Guru Besarnya ialah Tuan Haji Abdul Mim Bin Taib. Bilangan murid pada masa itu 337 orang dan lapan buah kelas dengan jumlah guru sebanyak 12 orang. Fenomena ini berlaku kerana limpahan murid-murid di Sekolah Kebangsaan Bandar II dan secara kebetulan mereka datang dari persekitaran Kampung Titingan. Dari sudut geografi, pola-pola petempatan kebanyakan murid-murid yang bersekolah di sekolah Kebangsaan Bandar II itu datang dari Kampung Titingan yang dilabelkan sebagai kawasan setinggan.

Pada tahun 1990 hingga 1991 bilangan murid semakin bertambah dan memaksa pentadbiran SJK(C). Yuk Chin meminjamkan satu blok bangunan dengan enam buah bilik darjah untuk menampung 271 orang murid Tahun Satu. Pada 13 Ogos 1991 Sekolah Kebangsaan Titingan, Tawau berpindah ke tapak sementara bangunan projek kilat. Tapak ini dipinjamkan oleh Majlis Perbandaran Tawau. Jumlah guru pada ketika itu 27 orang, 14 buah kelas dan 608 orang murid. Pada sesi persekolahan 1994-1995 murid telah bertambah kepada 888 orang , bilangan kelas 20 buah dan jumlah guru seramai 45 orang.

Pada bulan Januari 1997 bangunan konkrit tiga blok akademik dan dua blok (12 unit ) rumah pangsa guru siap dibina. Pada detik ini sekolah dan guru-guru serta murid-murid tersenyum lebar kerana mendapat bangunan baru yang cukup dengan kemudahan prasarana.

Pada 2009, Sekolah Kebangsaan Kampong Titingan memiliki 564 pelajar lelaki dan 537 pelajar perempuan, menjadikan jumlah keseluruhan murid seramai 1101 orang. Ia mempunyai seramai 69 orang guru.2009

Kemudahan
Makmal komputer
Pada tahun 2003 dua buah kelas makmal komputer telah siap dibina dan digunakan pada tahun 2004. Sebanyak 42 buah komputer telah dibekalkan di sekolah ini.

Prasekolah
Pada tahun 2004 kelas prasekolah mula diadakan di sekolah ini, sebuah kelas sahaja, murid seramai 25 orang dan menumpang di bilik darjah. Pada bulan April 2004, bangunan prasekolah telah siap dibina dan murid-murid prasekolah memulakan pembelajaran di bangunan khas untuk prasekolah.
Pada tahun 2005, sekolah ini mendapat sebuah kelas prasekolah lagi. Pembinaannya bermula bulan November dan mula digunakan pada tahun 2006. Dengan terbinanya kelas prasekolah ini, murid prasekolah bertambah menjadikannya 50 orang murid.

Pusat akses
Pusat Akses telah diwujudkan pada Mei 2006 dan dibekalkan dengan 10 buah komputer yang dapat mengakses internet.

Identiti sekolah
Logo
200px|thumb|left|Logo SK Titingan
 Ciri logo  Maksud Biru  Memberi maksud mengamalkan semangat perpaduan di kalangan semua warga sekolah Hijau gambar daun  Menandakan sekolah ini terletak di bumi peladang daerah Tawau Hijau sukan  Memberi maksud mencintai sukan Merah  Berani menghadapi cabaran dalam zaman era globalisasi Kuning  Lambang menghormati agama dan Yang Dipertuan Agong dan T.Y.T Sabah Angka 4  Bermaksud sekolah berhasrat menjadikan warga sekolah yang maju dan cemerlang dalam Akademik, Kokurikulum, Sahsiah, dan ICT.
Moto sekolah
Wawasan Teras Kejayaan
Menandakan sekolah berwawasan yang mempunyai misi melahirkan insan berdaya 
maju selaras dengan hasrat wawasan 2020.

Ikrar sekolah
Bahawa dengan sesunguhnya, kami murid-murid Sekolah Kebangsaan Kampung Titingan, Tawau berikrar bahawa kami akan :
 Berusaha bersungguh-sungguh untuk cemerlang dalam Kurikulum dan Kokurikulum.
 Mentaati Rukan Iman, Rukun Islam, dan Rukun Negara.
 Menghormati Ibu Bapa, guru-guru serta rakan-rakan.
 Mematuhi segala peraturan sekolah.
 Menjaga kebersihan, keceriaan dan harta benda sekolah.
 Mengamalkan nilai-nilai murni dan berakhlak mulia.
 Menjaga nama baik sekolah.

Piagam sekolah
Kami warga Sekolah Kebangsaan Kg. Titingan bersedia memberikan perkhidmatan yang mesra, adil dan saksama kepada semua pelanggan sebagaimana berikut :

 Sentiasa bersopan santun, mesra, bersedia menolong menyelesaikan masalah pelanggan dengan pantas dan berhemah.
 Bersikap terbuka dan sentiasa menerima teguran dan idea yang membina demi kebaikan bersama.
 Prihatin terhadap anak didik dan tidak akan tunduk kepada sebarang gangguan yang menghalang keharmonian pembelajaran.
 Memastikan semua anak didik yang meninggalkan sekolah ini dapat menguasai teras KBSR.
 Memastikan murid berada dalam keadaan selamat.
 Sentiasa mengutamakan kehendak pelanggan daripada keperluan peribadi.

Lihat juga
 SMK Titingan, sekolah menengah terdekat.
 Kampung Titingan

 Pautan luar 
 Laman Rasmi SK Kg. Titingan 
 Gambar di eTawau

Kampung Titingan
Sekolah Kebangsaan Kampung Titingan